Dzelzceļa līnija Rīga—Rūjiena (—Ipiķi)

236x236px|thumb|Dzelzceļa līnijas atlikušās sliedes aiz Skultes stacijas (2021. gads.)
**Dzelzceļa līnija Rīga—Rūjiena** bija dzelzceļa līnija Latvijā, kas savienoja Rīgas un Rūjienas pilsētas (148 km), kas turpinājās līdz Ipiķiem (Valsts robeža) — 167 km. Līnija turpinājās Igaunijā un caur Meizakilas pilsētu veda līdz Pērnavai. Mūsdienās no līnijas ir palicis un darbojas tikai elektrificētais posms Rīga—Skulte (oficiāli — līnija Zemitāni—Skulte). Ir arī saglabājušās sliedes dažu simtu metru posmā aiz Skultes stacijas, tāpat arī saglabājušās staciju ēkas Limbažos (mūsdienās tiek izmantota kā autoosta), kā arī Stienē un Alojā (dzīvojamās ēkas). Puikules stacijas ēka ir izdemolēta, no Lādes stacijas palikušas tikai mūra sienas. Daļēji saglabājusies Intes pieturas nojume.

## Vēsture
Jau 1872. gadā uzbūvēja Mīlgrāvja dzelzceļu. 1929. gadā uzsāka līnijas turpinājuma izbūvi līdz Rūjienai. Sākotnēji tika plānots būvēt šaursliežu 750 mm dzelzceļu, taču lielais platsliežu ceļa sliežu krājums ļāva 1930. gadā šo lēmumu izmainīt par labu platsliežu 1524 mm līnijai. Būvi aizkavēja Lielā depresija, un tikai 1933. gadā līnija sasniedza Carnikavu, 1934. gadā - Saulkrastus un Limbažus. Posmu līdz Rūjienai atklāja . Līnijā bija 57 tilti un 50 caurtekas. Otrā pasaules kara laikā līniju izpostīja, tā pilnībā tika atjaunota līdz 1972. gadam.  atklāja elektrifikāciju posmā Rīga—Mangaļi, bet līdz 1958. gada beigām elektrifikācija bija jau līdz Saulkrastiem. 1971. gadā elektrificēja posmu līdz Zvejniekciemam, 1991. gadā — līdz Skultei, kaut gan sākotnēji elektrifikācija tika plānota līdz Stienei. Neelektrificētajā līnijas posmā līdz 1980. gadiem kursēja kontaktakumulatoru elektrovilciens SR3A6M, vēlāk sāka kursēt dīzeļvilcieni. 1981. gadā līniju savienoja ar Pērnavu pa bijušās šaursliežu līnijas Valka—Rūjiena—Pērnava trasi. Turpmākajos gados līnijā kursēja vilcieni maršrutos Rīga—Pērnava—Rīga (Latvijas formējuma sastāvs) un Rīga—Tallina—Rīga (Igaunijas formējuma sastāvs), kā arī vilcieni Rīga—Aloja—Rīga, Rīga—Limbaži—Rīga, vietējie vilcieni Saulkrasti—Aloja—Saulkrasti, Saulkrasti—Limbaži—Saulkrasti. Pēdējais vilciens Tallina—Rīga kursēja , tajā pašā gadā vilcieni sāka kursēt tikai līdz Ipiķiem. 1995. gadā tika atcelti vietējie vilcieni.

### Posma Skulte—Rūjiena—Ipiķi slēgšana
Posmā Ipiķi—Rūjiena vilcienu kustība tika pārtraukta 1996. gada pavasarī, bet posmā Rūjiena—Aloja pēdējais pasažieru vilciens aizgāja .  posmā Aloja—Limbaži pie Katvariem notika dzelzceļa uzbēruma nogruvums. Uzbērums tika salabots, bet vilcienu kustība šajā posmā tā arī netika atjaunota.  tika pārtraukta pasažieru vilcienu kustība arī posmā Limbaži—Skulte  (neilgi pirms slēgšanas vilciens gāja vairs tikai nedēļas nogalēs). Pēc tam posmu Skulte—Ipiķi rajonu pašvaldības pārņēma savā īpašumā, kuras kopā ar Igaunijas pārvadātāju *Edelaraudtee* plānoja vērienīgu dzelzceļa atjaunošanas projektu, kuru nerealizēja. Pēdējais kravas vilciens posmā Limbaži—Skulte aizgājis 2001. gadā. Pavisam posms Skulte—Rūjiena—Ipiķi slēgts 2004. gadā, saskaņā ar Ministru Kabineta  rīkojumiem nr. 698 un 699. Pēc 2005. gada posms Ipiķi—Skulte demontēts.

### Mūsdienas

Mūsdienās no bijušās līnijas ir palicis tikai posms Rīga—Skulte. Tajā kursē elektrovilcieni maršrutos Rīga—Carnikava—Rīga, Rīga—Saulkrasti—Rīga, Rīga—Skulte—Rīga. Kravu satiksme galvenokārt ir tikai Rīgas dzelzceļa mezglā — līdz Ziemeļblāzmai. Pastāv neliela kravas satiksme līdz Skultes stacijai.

Vairākos posmos pa bijušās dzelzceļa līnijas uzbērumu ir izveidoti autoceļi.

## Stacijas

## Attēlu galerija

Attēls:Limbažu stacija.jpg|Limbažu stacijas ēka 2011. gadā. Peroni nojaukti 2013. gadā tranzīta ielas izbūves laikā
Attēls:Plāksnīte pie Kalngales stacijas.jpg|Saglabājusies plāksnīte uz dzīvojamās ēkas pie Kalngales pieturas; uz plāksnītes krievu valodā rakstīts: Rīgas—Rūjienas 22. kilometra māja
Attēls:Rīgas Pasažieru stacijas tablo fragments.JPG|Rīgas Pasažieru stacijas tablo fragments ar Limbažu, Alojas un Rūjienas galastacijām. Tablo demontēts 2012. gada decembrī
Attēls:Rūjienas stacija.JPG|Bijušās Rūjienas stacijas peroni 2011. gadā
Attēls:Ķirbiļu stacija.JPG|Bijušās Ķirbiļu pieturas atrašanās vieta 2011. gadā
Attēls:Mucenieku tilts 1.JPG|Mucenieku tilts dzelzceļa posmā Lielezers—Limbaži (2013. gads, mūsdienās rekonstruēts kā gājēju tilts)
Attēls:Mucenieku tilts 2.JPG|Mucenieku tilts, skatoties no autoceļa Ragana—Limbaži
Attēls:Rūjienas dzelzceļa tilts pār Salacu 1.JPG|Dzelzceļa tilts pār Salacu pie Mazsalacas pilsētas
Attēls:Rūjienas dzelzceļa tilts pār Salacu 2.JPG|Salacas tilts 2010. gadā
Attēls:Rīgas - Rūjienas dzelzceļš Mazsalacā .JPG|Rīgas—Rūjienas dzelzceļa stiga Mazsalacā; redzams Parka ielas pārvads
Attēls:Rīgas - Rūjienas dzelzceļš pie Katvariem.jpg|Rīgas—Rūjienas dzelzceļa stiga netālu no Katvaru stacijas
Attēls:Lielezers - Limbaži.JPG|Dzelzceļa līnijas stiga posmā Lielezers—Limbaži
Attēls:57. km posteņa stabs pie Skultes.jpg|Saglabājies 57. km posteņa stabs aiz Skultes stacijas
Attēls:Skats no strupceļa Skultes stacijas virzienā.jpg|Skats no Rūjienas dzelzceļa beigām Skultes stacijas virzienā
Attēls:Pievedceļš uz kravas noliktavām.jpg| Pievedceļš uz kravas noliktavām aiz Skultes 2021. gadā


### Vēsturiski vilcienu saraksti

Attēls:Riga_-_Saulkrasti_-_Rujiena_1940.JPG|Vilcienu saraksts līnijā Rīga—Saulkrasti—Rūjiena 1940. gada vasarā
Attēls:Rīga - Rūjiena 1976.JPG|Vilcienu saraksts līnijā Rīga—Rūjiena 1976. gadā


## Atsauces